8. melléklet a 2/2018. (II.19.) önkormányzati rendelethez
Szöveges indokolás a 6.,7. mellékletekhez

I. 
A 2018. évi költségvetésének működési és felhalmozási célú bevételeinek és kiadásainak mérlege szöveges indokolása

A Veszprém Megyei Önkormányzat 2018. évi bevételeinek és kiadásainak mérlegét közgazdasági tagolásban a 6. melléklet mutatja be. 

A költségvetés főösszegén belül a költségvetési működési bevételek 431 767 467 Ft-ot jelentenek, mely kiegészül további 477 697 117 Ft működési célú finanszírozási bevétellel. A költségvetés működési bevételei tartalmazzák a megyei önkormányzat központi forrásból származó támogatását, a projektmenedzsmenti tevékenységgel összefüggő pályázati támogatásokat, továbbá a működéssel kapcsolatban közvetlenül jelentkező bevételeket. A finanszírozási bevételben a Hivatal kiadásait szolgáló irányító szervi támogatás, az államháztartáson belüli megelőlegezés címen folyósított, 2017. évben előrehozott 2018. évi állami támogatás, továbbá a 2017. évi maradvány összege jelenik meg. A maradvány tartalmazza a Veszprém Megyei Önkormányzat, valamint a Veszprém Megyei Önkormányzati Hivatal folyamatban lévő pályázatainak forrását, valamint az önkormányzati tevékenység biztonságos ellátásához szükséges azon forrást, melyet az önkormányzati költségvetési bevétel részben finanszíroz. A 6 427 660 Ft felhalmozási célú finanszírozási bevétel a 2017. évi maradvány terhére megvalósuló felhalmozási kiadások forrása, mely a költségvetési felhalmozási bevételként szereplő 3 616 499 Ft támogatással együtt pályázati célokat szolgál. 
A működési célú bevételek 4 868 701 Ft összegben felhalmozási kiadások forrása. A központi költségvetésről szóló törvény alapján az önkormányzatot megillető működési célú támogatás terhére felmalmozási kiadások is megvalósíthatók.

A bevételek és kiadások főösszege: 919 508 743 Ft.

II. 
A Veszprém Megyei Önkormányzat 2018. évi költségvetésének előirányzat-felhasználási tervéről készült kimutatás szöveges indokolása

A Veszprém Megyei Önkormányzat bevételi és kiadási előirányzat felhasználási terve a 8. melléklet szerint került bemutatásra.

A bevételek között megtervezett önkormányzatok működési támogatásai az Ávr. szerinti ütemezésben jelenik meg. A pályázatokból származó átvett pénzeszközök előleg formájában a projekt teljes időszakára egy összegben kerülnek az Önkormányzat számlájára utalásra, azonban felhasználásuk több évre tolódik.
A finanszírozási célú bevételek és kiadások ütemezése az irányító szervi támogatás felhasználását, valamint az előző évi maradványhoz kapcsolódó kötelezettség vállalások teljesítéséhez igazodik. 

A felhalmozási kiadások teljesítése a pályázatból kapott támogatás ütemezéséhez igazodik.

Az általános tartalék biztosít fedezetet az év közben jelentkező váratlan kiadásokra. 
